Topvyf-nuusfoto’s vir die week
JY LEES NOU Topvyf-nuusfoto’s vir die week
Ons gee ‘n oorsig van die week se nuusgebeure met hierdie fantastiese foto’s.
#458233846 / gettyimages.com
Op 1 November neem Russiese soldate ’n selfie voor die repetisie van die seremoniële optog op die Rooiplein, wat die optog in 1942 in Moskou herdenk.
#458279346 / gettyimages.com
’n Jong meisie in Tacloban, Leyte, in die Filippyne stap op 2 November tussen kruise deur en probeer die graf van ’n geliefde opspoor. Die massagraf is geskep vir 3 000 slagoffers van die tifoon Haiyan. Inwoners sien op 1 en 2 November, onderskeidelik Allerheiligedag en Allersieledag, om na die grafte van geliefdes. Inwoners van Leyte berei hulle voor vir ’n hartseer herdenking; op 8 November verlede jaar het die supertifoon Yolanda aan wal gegaan. Meer as 6 000 mense het omgekom en vele meer is haweloos gelaat.
#458383368 / gettyimages.com
Pakistanse Sjiitiese Moslem-immigrante in Griekeland neem op 4 November deel aan ’n godsdienstige Ashura-optog in Athene se Piraeus-distrik. Ashura herdenk die moord van Imam Hussein, die profeet Muhammad se kleinseun, wat in 680 n.C. deur Caliph Yazid se magte vermoor is. Dit is die formatiewe gebeurtenis in Sjiitiese Islam.
#458467240 / gettyimages.com
Op 5 November in Londen, Engeland, kom betogers bymekaar vir die Million Mask March. Hulle stap met bedekte gesigte van Trafalgar-plein na die Parlementsplein en dan in die strate van Londen rond in protes teen strengheidsmaatreëls, massabewaking en aanvalle op menseregte.
#458385438 / gettyimages.com
Op 4 November buite Minsk neem soldate van Belarus se ministerie van binnelandse sake deel aan kwalifiseringseksamens vir die “Madder Beret”-hooftooisel, ’n simbool van moed en professionalisme in die weermag.